Skjoldgjelledøgnfluer

Skjoldgjelledøgnfluer, slamdøgnfluer eller dvergdøgnfluer (Caenidae) er en familiegruppe av døgnfluene. Gruppens mange norske navn har oppstått på grunn av ulike norske dialekter og fra litteraturen. Slamdøgnfluer fordi de helst foretrekker steder med mudderbunn, mens skjoldgjelledøgnfluer henviser til nymfenes store skjoldformede trakégjeller. Dvergdøgnfluer kommer av at de generelt er små døgnfluer. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. 


== Utseende ==
Små, spinkle døgnfluer, ofte med mørk forkropp og hvitaktig bakkropp. Forvingene er smale og har få tverr-årer, ofte melkeaktig hvite, bakvinger mangler. De voksne har tre haletråder. Hos nymfene danner trakégjellene på det andre bakkroppsleddet et skjold som dekker over de andre gjellene.


== Levevis ==
Nymfene finnes vanligvis i rennende vann med silt-bunn, der de kryper omkring på bunnen, men de kan også forekomme i stillestående vann. Trakégjellenes spesielle bygning hindrer at de blir ødelagt av silten. I motsetning til de fleste andre døgnfluer er de lite følsomme for miljøendringer og kan finnes i vassdrag sterkt påvirket av menneskelig aktivitet.


== Systematisk inndeling med norske arter ==
I Norge er det 5 arter. I 1993 ble det i bladet InsektNytt, publisert en liste (Johansen & Lunde, 1993), med forslag til norske navn på døgnfluene. Norsk entomologisk forenings foreslåtte navn står først i listen, andre norske navn er skrevet inn bak. Det forvirrende med norske navn er at ulike bøker bruker ulike navn og navnene kan variere med dialektene. De fleste nummer av InsektNytt kan lastes ned og leses på siden til Norsk Entomologisk forening [1]. 
Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg døgnfluelarvene. 

Ordenen døgnfluer (Ephemeroptera)
Gruppen Pannota
Overfamilien Caenoidea
Familien skjoldgjelledøgnfluer, dvergdøgnfluer eller slamdøgnfluer Caenidae Klapálek, 1909
Underfamilien Brachycercinae – i alt 38 arter
Gruppen Brachycercini Sun & Mc Cafferty, 2008
Slekten Brachycercus Curtis, 1834 – tre arter i Europa. I Norge:
Horndøgnflue, Brachycercus harrisella Curtis, 1834
Gruppen Caenoculini Sun & Mc Cafferty, 2008
Slekten Caenoculis Soldán, 1986- Sørøst-Asia
Gruppen Cercobrachini Sun & Mc Cafferty, 2008
Slekten Alloretochus Sun & Mc Cafferty, 2008
Slekten Cercobrachys Soldán, 1986 – én art i Europa, ikke i Norge
Slekten Susperatus Sun & Mc Cafferty, 2008
Gruppen Insulibrachini Sun & Mc Cafferty, 2008
Slekten Insulibrachys Soldán, 1986
Gruppen Latineosini Sun & Mc Cafferty, 2008
Slekten Latineosus Sun & Mc Cafferty, 2008
Slekten Oriobrachys Sun & Mc Cafferty, 2008
Gruppen Sparbarini Sun & Mc Cafferty, 2008
Slekten Sparbarus Sun & Mc Cafferty, 2008
Underfamilien Madeocercinae
Slekten Afrocercus Malzacher, 1987
Slekten Madeocercus Malzacher, 1993 -Madagaskar
Underfamilien Caeninae
Slekten Afrocaenis Gillies, 1982 – Afrika
Slekten Amercaenis Provonsha & McCafferty, 1985 – Nord-Amerika
Slekten Barnardara McCafferty & Provonsha, 1995
Slekten Brasilocaenis Putzh, 1975
Slekten Caenis Stephens, 1835 – 14 arter i Europa. I Norge:
Håret skjoldgjelledøgnflue, Caenis horaria (Linnaeus, 1758)
Sørlig skjoldgjelledøgnflue, Caenis lactea (Burmeister, 1839)
Damskjoldgjelledøgnflue, Caenis luctuosa (Burmeister, 1839)
Elveskjoldgjelledøgnflue, Caenis rivulorum Eaton, 1884
Slekten Caenodes Ulmer, 1924 – Sørøst-Asia
Slekten Caenomedea Thew, 1960 – Sulawesi og Ny-Guinea
Slekten Caenopsella Gillies, 1977 – Øst-Afrika
Slekten Clypeocaenis Soldán, 1978 – Sørøst-Asia
Slekten Irpacaenis Suter, 1999 – Australia
Slekten Tasmanocoenis Lestage, 1930 – Australia og Ny-Guinea
Slekten Wundacaenis Suter, 1993 – Australia


== Kilder ==
Lu Sun & McCafferty, W.P. (2008) Cladistics, classification and identification of the brachycercine mayflies (Insecta: Ephemeroptera: Caenidae). Zootaxa 1801: 1-239. [2]
Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4
Johansen, G.O. og Lunde, V. 1993. Sjekkliste for norske døgnfluer (Ephemeroptera) med forslag til norske navn. Norsk entomologisk forening, InsektNytt 18(3-4), s. 19-22
Arnekleiv, Jo Vegar. 1995. Døgnfluelarver. Norsk entomologisk forening, Norske Insekttabeller 14, 45 sider.
Puthz, V. 1978. Ephemeroptera.  Limnofauna Europaea, J. Illies (ed.). Fischer Verlag, Stuttgart. side 256 – 263.
Fauna Europaea, utbredelsesdatabase for europeiske dyr


== Eksterne lenker ==
(en) Skjoldgjelledøgnfluer – oversikt og omtale av artene i WORMS-databasen 
(en) Skjoldgjelledøgnfluer i Encyclopedia of Life 
(en) Skjoldgjelledøgnfluer i Global Biodiversity Information Facility 
(no) Skjoldgjelledøgnfluer hos Artsdatabanken 
(sv) Skjoldgjelledøgnfluer hos Dyntaxa 
(en) Skjoldgjelledøgnfluer hos Fauna Europaea 
(en) Skjoldgjelledøgnfluer hos Fossilworks 
(en) Skjoldgjelledøgnfluer hos ITIS 
(en) Skjoldgjelledøgnfluer hos NCBI 
(en) Kategori:Caenidae – bilder, video eller lyd på Wikimedia Commons 
Caenidae – detaljert informasjon på Wikispecies 
Bildegalleri over nordamerikanske arter
Tree of Life - Døgnfluer, (Ephemeroptera) (engelskspråklig)
CSIRO – Døgnfluer, (Ephemeroptera) (engelskspråklig)
Norsk Entomologisk forening